Mæðrastyrksnefnd Vesturlands , sem verið hefur til húsa að Kirkjubraut 37 , í gamla pósthúsinu á Akranesi , hefur nú misst húsnæði sitt . „ Við auglýsum því eftir hentugu húsnæði undir starfsemi okkar á Akranesi , en nefndin þjónar öllu Vesturlandi . Þeir sem gætu lagt okkur lið hafi samband í síma 868-3547 , “ segir Aníta Björk Gunnarsdóttir , formaður nefndarinnar . Mæðrastyrksnefnd úthlutaði síðast um páska , en skortur á fjármagni hefur hamlað úthlutunum síðan . „ Þörfin er engu að síður brýn , því 40 - 50 fjölskyldur leita til okkar á mánuði , “ segir Aníta Björk sem hvetur fyrirtæki sem einstaklinga til að leggja félaginu til fjármagn .